13/01/2020 | Administración LocalMunicipal
As Pontes de García Rodríguez
Cultura
Bases do Concurso de carteis da 40 edición da Feira do Grelo das Pontes 2020

O concelleiro-delegado da Área de Contratación e Cultura, ditou a resolución número 19/2020, do 8 de xaneiro, que é do seguinte teor literal: O domingo 23 de febreiro, celébrase a 40 edición da Feira do Grelo. A proposta do Concelleiro delegado da área de contratación e cultura convócase un concurso para elixir o cartel e a imaxe publicitaria da 40 Feira do Grelo 2020. No expediente constan os seguintes documentos: - Proposta de bases reguladoras do concurso de deseño do cartel da 40 edición da feira do grelo das pontes 2020 de data 19/12/2019. - Informe da xestora cultural sobre as bases de data 19/12/2019. - Proposta de gasto asinada polo concelleiro delegado da área de contratación e cultura de data 19/12/2019. - Informe de fiscalización favorable 3/2020 asinado polo técnico de xestión e conformado pola interventora municipal, relativo ás citadas bases de data 03/01/2020. Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables.1º- Aprobar as seguintes bases do concurso de deseño do cartel da 40 edición da feira do grelo das Pontes 2020. As presentes Bases teñen por obxecto a regulación dun concurso, para o deseño da imaxe e cartel oficial da 40 edición da Feira do Grelo das Pontes, que se celebrará os días 22 e 23 de febreiro de 2020. Traballos a presentar: 1.1- Cartel anunciador da Feira do Grelo O modelo de cartel cumprirá coas condicións e requisitos sinalados nas presentes bases.1.2.- Deseños e adaptacións: O gañador deste concurso deberá presentar as seguintes adaptacións do cartel gañador: - Cartel adaptado á inserción de texto coas actividades máis relevantes da Feira (concursos, actuacións, degustación popular,.). - Deseño dun tríptico de tamaño A4 para divulgar o programa da Feira, co texto que será proporcionado polo Concello das Pontes. Este tríptico entregarase preparado para impresión e pregado. - Adaptación do cartel á divulgación en web, redes sociais (banner publicitarios, portada Facebook, etc.) e a outros tamaños (A4, A3) Os datos e características para as adaptacións serán facilitados polo Concello.1.3.- Non se establece límite no número de obras a presentar. Poderán participar no concurso tanto persoas físicas como xurídicas, individualmente ou en equipo, que cumpran os requisitos sinalados na base quinta. - O tema das obras presentadas deberá facer referencia á Feira do Grelo das Pontes. Estará destinado a ser utilizada como imaxe oficial desta na campaña de divulgación e publicidade en prensa. - Os traballos deberán ser orixinais e inéditos, non presentados a outros concursos, e os seus autores serán responsables ante o Concello e fronte a terceiros, do cumprimento do establecido nestas bases. O incumprimento deste apartado dará lugar á exclusión do concurso. -Todos os elementos do cartel deberán ser orixinais, excepto os logos do Concello de As Pontes. - Os carteis poderán ser realizados mediante calquera técnica ou procedemento, pero deberán presentarse en formato e soporte dixital. - Como é obrigatoria a elaboración dixital dos traballos, os autores deber portar o correspondente soporte dixital ou similar con todos os ficheiros necesarios para a obtención de fotolitos (formato editable), as fontes empregadas e, si fose o caso, os orixinais das imaxes en formato JPEG ou outros de uso público. - Non se admitirán imaxes dixitais en formatos de programas sometidos a dereitos e/ou licenzas de uso que non permitan o uso público dos mesmos. - Non se establecen límites na composición artística dos carteis, quedando á total liberdade dos seus autores a elección de cores e o número destes, representacións gráficas, motivos pictóricos, etc. - Texto que se debe incluír: 40 FEIRA DO GRELO 22-23 de febreiro de 2020 As Pontes O cartel deberá levar o escudo do Concello das Pontes e o logo de cultura (ambos serán proporcionados polo Concello das Pontes). O traballo presentado en formato dixital levará un lema que servirá para preservar a identidade do autor ata o fallo do Xurado. O Concello das Pontes adquirirá os dereitos de explotación do traballo vencedor polo que abonará a cantidade de 750 euros. O gañador quedará sometido ás disposicións fiscais vixentes, incluídas as correspondentes retencións fiscais. O prazo de presentación dos traballos comezará ao día seguinte da publicación destas bases no BOP da Coruña e finalizará o 27 de xaneiro de 2020, ás 14:00 h. Para a recepción dos traballos por correo postal soamente serán admitidos os que se reciban ata o 29 de xaneiro, sempre que fose enviado dentro do prazo establecido, e se acredite o envío do traballo por correo electrónico ao enderezo cultura@aspontes. org, axuntando o acuse de recibo de correos ou axencia de transporte, xunto co lema que servirá para preservar a identidade do autor ata o fallo do xurado. Os traballos presentaranse ou enviaranse debidamente embalados ao seguinte enderezo: Concello de As Pontes Concurso de carteis Feira do Grelo 2020 Parque Municipal s/n 15320 As Pontes de García Rodríguez A Coruña Os participantes deberán presentar as obras a concurso nun dispositivo de almacenamento USB que conterá os arquivos nomeados tal e como se especifica no lema. Ademais presentarán obrigatoriamente e acompañando ás obras concursantes un sobre pechado, co seguinte contido: - Nome, apelidos, dirección, teléfono, correo electrónico e datos que poidan facilitar o contacto co gañador/a. - Fotocopia do DNI ou pasaporte ou documento que sinale a personalidade do autor/a. - Declaración xurada de que o traballo é orixinal e inédito e de que non foi presentado a ningún outro concurso. - Declaración responsable de non ter débedas coas administracións públicas. - No exterior do sobre aparecerá, en letras maiúsculas, o mesmo lema que figure na obra presentada, sen constar alusión algunha que permita identificar ao concursante. É causa de exclusión do concurso o incumprimento destas normas. - Nas obras enviadas por correo ou axencia de transporte farase constar o día e da súa entrega, sen que exista mención algunha do remitente. A selección e concesión do premio do concurso realizarase a proposta dun xurado nomeado polo Concelleiro da área de Contratación e Cultura do Concello das Pontes. O xurado estará construído por un mínimo de tres persoas e actuará como Secretaria do xurado a do Concello ou funcionario en quen delegue. O Xurado constituirase e reunirase co obxectivo de emitir o seu fallo. Excluiranse as obras que: 1. Non cumpran cos requisitos esixidos nas características técnicas.2. Non acompañen o sobre da documentación.3. Cheguen fora de prazo nos términos que establece a base 5.4. Atenten contra dereitos fundamentais ou se consideren discriminatorias ou plaxio doutras obras.5. O gañador non cumpra algún dos requisitos para contratar coas administracións publicas ou teña débedas pendentes con algunha delas. O xurado poderá declarar deserto o concurso en caso de considerar que ningún dos traballos presentados reúne os méritos suficientes para ser premiado. As decisións do xurado serán, en todo caso, inapelables. Seleccionado o gañador, procederá a abrirse o sobre da documentación, verificando a existencia da documentación requirida. En caso de ser esta defectuosa, darase un prazo de 48 horas para completala. Transcorrido devandito prazo seleccionarase a seguinte obra. A decisión do xurado farase pública, xunto cos nomes das persoas que o compoñan, nos medios que o Concello estime oportunos. O Concello poñerase en contacto có gañador por teléfono e/ou enderezo electrónico. - O traballo seleccionado para anunciar a 40 Feira do Grelo será adquirido polo Concello das Pontes, e será propiedade exclusiva do mesmo. Poderá ser reproducido para anunciar o evento e facer o uso promocional que se estime conveniente, con mención ao seu autor. - O Concello queda facultado para introducir modificacións no cartel premiado si existise algunha dificultade técnica para a súa impresión, ou fose necesario adaptalo para o seu uso noutros soportes promocionais ou artístico - Os traballos non seleccionados poderán ser recollidos ou reclamados a portes debidos previa solicitude dos autores que figuran no sobre, vía telefónica ou correo electrónico, unha vez resolto o concurso, e ata o 30 de marzo. - Si no prazo indicado non se retiraron, entenderase que os seus autores renuncian á súa propiedade a favor do Concello das Pontes, quen poderá destruílos ou darlles o destino que considere máis conveniente, que poderá incluír, entre outras medidas, a súa edición ou impresión por parte deste Concello.1.- A convocatoria publicaranse no Boletín Oficial da Provincia da Coruña. Anunciarase na páxina web do Concello das Pontes (wwww.aspontes.org) e nas redes sociais do Concello e departamento de Cultura. O feito de participar no proceso implica o coñecemento e aceptación das entes bases na súa totalidade. En todo o non previsto nestas Bases os órganos competentes do Concello das Pontes, en cada caso, quedarán facultados para resolver as dúbidas que se presenten e tomar os acordos necesarios para a boa orde do concurso. As Pontes, xaneiro de 2020.2º- Ordenar a inserción das citadas bases no boletín oficial da provincia. As Pontes de García Rodríguez, 8 de xaneiro de 2020 O concelleiro-delegado da Área de Contratación e Cultura Gilles Muñoz de la Espada Ait El Hadj